open-index/open-wikipedia-markdown huggingface dataset:
তাশিরোজিমা

150px|right|তাশিরোজিমা দ্বীপ
**তাশিরোজিমা** (田代島) জাপানের মিয়াগির আইসিনোমাকিতে অবস্থিত একটি ছোট দ্বীপ। এটি আজিশিমার পশ্চিমে প্রশান্ত মহাসাগরের ওশিকা উপদ্বীপে অবস্থিত। দ্বীপটি প্রায় জনশূন্য কারণ এর জনসংখ্যা ১০০ জন এর মত। ১৯৫০-এর দশকের এক হিসেবমতে দ্বীপের জনসংখ্যা ছিল মাত্র ১০০০ জন। তাশিরোজিমা দ্বীপে বিড়ালের আধিক্যের কারণে এটি **বিড়ালের দ্বীপ** হিসেবেই বেশি পরিচিত। বিড়ালকে খায়ানো হলে তাদের ধন সম্পদ বৃদ্ধি পাবে, স্থানীয়রা এধরনের এক বিশ্বাস থেকেই বিড়াল পোষে থাকে। বর্তমানে এই দ্বীপে মানুষের চেয়ে বিড়ালের সংখ্যাই বেশি। জাপানের *সানকি* সংবাদ মাধ্যমের ২০০৯-এর এক নিবন্ধ অনুসারে দ্বীপের বাসিন্দাদের কোন পোষা কুকুর নেই এবং দ্বীপে কুকুরের প্রবেশ নিষিদ্ধ।

তাশিরোজিমা দ্বীপটি দুটি গ্রামে বিভক্ত: *ওডুমারি* ও *নিটুডা*। এ দ্বীপের পাশের দ্বীপ ছিল *আজিসিমা*, যখন আজিসিমা ওশিকা দ্বীপের সাথে সম্পৃক্ত ছিল। কিন্তু ২০০৫ সালের ১লা এপ্রিল ওশিকাকে *আইশিনোমাকি* দ্বীপের সাথে একত্রিত করা হয়, সুতরাং বর্তমানে দুটি দ্বীপই আইশিনোমাকির অধীন। দ্বীপের ৮৩% লোক বয়স্ক। গ্রাগুলোকে টার্মিনাল ভিলেজ (限界集落 গেনকাই সুরাকো) বলে আখ্যায়িত করা হয় যার অর্থ হল, দ্বীপের ৫০% লোকের বয়স ৬৫ বা তার বেশি। দ্বীপের অধিকাংশ লোকজন মৎস শিকার বা গাইড হিসেবে জীবিকা নির্বাহ করে। তাশিরোজিমা মঙ্গা দ্বীপ নামেও পরিচিত।

তাশিরোজিমা দ্বীপের তাশিরো এলিমেন্টারি বিদ্যালয় ১৯৮৯ সালে বন্ধ হয়ে যায় এবং পরবর্তীতে এটি এডুকেশনাল সেন্টার হিসেবে পরিচিত হয়ে উঠে। ২০০৮ সালে এডুকেসন সেন্টারটিও বন্ধ হয়ে যায়। ২০০০ সালে পর্যটকদের সুবিধার্থে দ্বীপে একটি ভবন তৈরি করা হয়। ২০০৭ সালে দ্বীপে একটি ৬কি.মি. ও ১০ কি.মি. ম্যারাথন এর আয়োজন করা হয়েছিল। ২০১১ সালে তাশিরোজিমাতে তুহোকো সুনামি আঘাত হনে এবং সুনামির আঘাতে বাসিন্দাদের মারাত্মক ক্ষতি হয়।

## জনপ্রিয় সংস্কৃতিতে
150px|left|তাশিরোজিমা দ্বীপ
২০০৪ সালে *সেন্দাই* থেকে একটি জুটি দ্বীপে স্থানান্তরিত হয়ে পর্যটকদের জন্য একটি মোটেল তৈরি করেন যার নাম *হামায়া*। ২০০৬ সালে তারা দ্বীপ ও এর বাসিন্দাদের তথ্য নিয়ে ব্লগ লেখা শুরু করেন। ২০০৬ সালের ২০শে মে দ্বীপের বিশাল বিড়াল জনসংখ্যার রক্ষণাবেক্ষন নিয়ে *তেরেবি* আশাই নামে এক পরিচালক *জিনসি নো রাকুইন* নামে একটি প্রামান্যচিত্র নির্মাণ করেন। *ফজি তেরেবি* তোশিরোজিমার বিড়াল নিয়ে *নায়ানকো দ্য মুভি* (にゃんこ THE MOVIE) নামে একটি চলচ্চিত্র নির্মাণ করেন। এই চলচ্চিত্রটিতে দ্বীপের *ড্রুপি ইয়ার্ড জ্যাক* নামের একটি বিড়ালের চরিত্র চিত্রণ করা হয় ও চলচ্চিত্রটির কয়েকটি সিকুয়্যালও বের হয়। প্রত্যেক সিকুয়্যালে জ্যাকের সাম্প্রতিক অবস্থা দেখানো হয়। সর্বশেষে এই সিরিজের চলচ্চিত্র *নায়ানকো দ্য মুভি ৪* মুক্তি পায় ২০১০ সালে। চলচ্চিত্রটি মুক্তি পাওয়ার পর অনেক বিড়ালপ্রেমী দ্বীপটিতে ভ্রমণ করেন এবং বর্তমানে কর্তৃপক্ষ পর্যটকদের জ্যাকের সাথে প্যাকেজ ট্যুারেরও ব্যবস্থা করেছেন।

## তথ্যসূত্র

## বহিঃসংযোগ
*  

বিষয়শ্রেণী:জাপানের দ্বীপ
হেনরি স্ট্রাংওয়েজ

**হেনরি স্ট্রাংওয়েজ** (মৃত্যু ১৫৬২, কখনো কখনো **স্ট্রাংওইস** নামেও ডাকা হত।) ছিলেন একজন ইংরেজ জলদস্যু যিনি *জেন্টলম্যান পাইরেট* নামে পরিচিত ছিলেন। তিনি তার জলদস্যুতার জীবনে শুধু স্প্যানীয় ও অন্যান্য জাহাজ আক্রমণ করতেন। তিনি ১৫৫২ সাল থেকে ১৫৬২ সাল পর্যন্ত ৮ বছর সক্রিয় ছিলেন। তিনি তার জীবনে কয়েকবার কারাভোগ করেন কিন্তু সরকারের উচ্চ পর্যায়ে বন্ধু থাকার সৌজন্যে ক্ষমা পেয়ে যান। তার ছবিটি আকেঁন *গার্লেস ফ্লিকি* নামে একজন কয়েদি যা বর্তমানে লন্ডনের *জাতীয় পোর্ট্রেইট গ্যালরিতে* রাখা আছে।

## জীবনী
স্ট্রাংওয়েজ ডোরসেটের একটি প্রভাবশালী পরিবারে জন্মগ্রহণ করেন। তাকে *জেন্টলম্যান পাইরেট* নামে ডাকা হত। স্ট্রাংওয়েজ ১৫৫২-৫৩ সালে তার জলদস্যু জীবন শুরু করেন, সেসময় তিনি আইরিশ সাগরে লুটতরাজ করতেন। তিনি সেসময় সফল জলদস্যু *কর্নিশ কিলিগ্রইসের* দলে যোগ দেন, যারা লুট করা মালামাল জমা রাখার জন্য পোর্টল্যান্ড দুর্গ ব্যবহার করতেন। ১৫৫৫ সালে টাওয়ার অফ লন্ডনে তিনি বিচারের সম্মুখীন হয়েছিলেন কিন্তু সেখানে তার কোন বিচার করা হয়নি। মনে করা হয়, সেখানে কোন উচ্চপদস্থ লোক তার বন্ধু হওয়ায় তার কিছুই হয়নি। ১৫৫৯ সালে তিনি তার ৮ জন লোকসহ ধরা পরার পর তাকে মৃত্যুদণ্ড দেওয়া হয়। কিন্তু মৃত্যুদণ্ড কার্যকরের ঠিক কিছুক্ষণ পূর্বে তিনি যে কোনভাবে মৃত্যুদণ্ড এড়াতে সক্ষম হন।

একই বছর ১৫৫৯ সালে সমসাময়িক নথি থেকে পাওয়া যায়, তিনি স্পেনের রাজার কাছ থেকে একটি দ্বীপ চুরি করতে চেয়েছিলেন। কিন্তু কোন কারণে তিনি স্পেনের দ্বীপ আক্রমণ না করে স্পেনের জাহাজ আক্রমণ করেন। এই তথ্যটি জানা গিয়েছিল কারণ তখনকার স্পেনের রাজা ঔ জাহাজ আক্রমণের ব্যাপারে একটি স্টেটমেন্ট দিয়েছিলেন যাতে স্ট্রাংওয়েজের নাম উল্লেখ ছিল। ১৫৬০ সালের ডিসেম্বরে সম্ভবত স্পেনের জাহাজ আক্রমণের কারণে তাকে পুনরায় কারাগারে নেওয়া হয় কিন্তু এসময়ও কারাভোগের হাত থেকে রক্ষা পন। তখন তিনি জলদস্যুতা ছেড়ে ভাল হয়ে যাবেন এই মর্মে ওয়াদা করেন। আবার মনে করা হয় তিনি যেহেতু শুধু স্পেনীয় জাহাজ আক্রমণ করতেন সুতরাং খুব সম্ভবত তার জলদস্যুতার পেছনে রাজনৈতিক উদ্দেশ্য ছিল।

পরবর্তীতে প্রথম এলিজাবেথ দ্বারা তিনি পুনরায় ক্ষমা পান এবং একজন মুক্ত ব্যক্তি হিসেবে ১৫৬২ সালে মৃত্যুবরণ করেন। তার মৃত্যুর পর সেসময় কারাভোগ করা আরো অনেক জলদস্যুকে রাজকীয় ক্ষামা ঘোষণা করা হয়। অনেক ইতিহাসবিদ মনে করেন তিনি, জলদস্যু ছিলেন না, প্রাইভেটিয়ার ছিলেন।

## তথ্যসূত্র

বিষয়শ্রেণী:১৫৬২-এ মৃত্যু
বিষয়শ্রেণী:ইংরেজ জলদস্যু
বিষয়শ্রেণী:ফ্রান্সে ইংরেজ প্রবাসী
বিষয়শ্রেণী:ইংরেজ প্রাইভেটিয়ার
বিষয়শ্রেণী:১৬শ শতাব্দীর ইংরেজ ব্যক্তি
বিষয়শ্রেণী:১৫৫২-এ জন্ম
সারাহ হ্যান্ড্রিকসন

**সারাহ হ্যান্ড্রিকসন** মার্কিন স্কি জাম্পার। ২০১৩ সালে আন্তর্জাতিক স্কি ফেডারেশনের (এফআইএস) ওয়ার্ল্ড স্কি চ্যাম্পিয়নশিপ প্রতিযোগিতায় নারীদের একক স্কি জাম্পিংয়ে চ্যাম্পিয়ন হয়েছেন সারাহ।

## জন্ম ও শিক্ষা
১৯৯৪ সালে সল্ট লেক সিটিতে জন্ম সারাহার। পার্ক সিটি উচ্চবিদ্যালয় থেকে পড়াশোনা শেষে দ্য উইন্টার স্পোর্টস স্কুল ইন পার্ক সিটিতে ভর্তি হন এবং সেই সাথে চলতে থাকে স্কি ডাইভিং প্রশিক্ষণ।

## পুরস্কার
বর্তমানে পার্ক সিটি নরডিক স্কি ক্লাবের সদস্য সারাহ ২০১১-১২ এফআইএস স্কি জাম্পিং ওয়ার্ল্ড কাপ প্রতিযোগিতায় এককভাবে ছয়টি বিভাগে জয়ী হয়েছেন। এ ছাড়া ২০১২-১৩ সালের একই প্রতিযোগিতায় এখন পর্যন্ত চারটি বিভাগে জয়ী হয়েছেন সারাহ।

## গ্যালারি

Sarah Hendrickson Courchevel2013a.jpg|
Sarah Hendrickson Schonach2013b.jpg|
Sarah Hendrickson Hinterzarten2013.jpg|
Sarah Hendrickson Schonach2013a.jpg|
Sarah Hendrickson VISA 2013.JPG
Sarah Hendrickson Courchevel2013b.jpg
Continental Cup 2010 Villach - Sarah Hendrickson 46Crop.JPG|
WJC10 Mattel Runggaldier Hendrickson Podium 231.JPG|
Sarah Hendrickson-Paolo Bernardi 2012.JPG|
Zakopane 2012 womens continental cup podium.jpg|
Podium Wolrdcup Predazzo 2012-01-14 2.JPG|
Podium Wolrdcup Predazzo 2012-01-15 7.JPG|
Podium Wolrdcup Hinterzarten 2013-01-12 2.JPG|
CC10Vi Sarah Hendrickson 21.JPG|
CC10Vi Sarah Hendrickson 36.JPG|
Hendrickson interview Hinterzarten.JPG|
Sarah Hendrickson 2012 Predazzo.JPG|


## তথ্যসূত্র

## বহিঃসংযোগ
* Sarah Hendrickson &ndash; National Team skier profile at Nordic.usskiteam.com
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন স্কি জাম্পার
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন নারী ক্রীড়াবিদ
শেরিং তোবগে

**শেরিং তবগে** (; জন্ম: ১৯ সেপ্টেম্বর, ১৯৬৫) হা জেলায় জন্মগ্রহণকারী ভুটানের বিশিষ্ট রাজনীতিবিদ। ২৮ জানুয়ারি ২০২৪ তারিখ থেকে তিনি ভুটানের বর্তমান প্রধানমন্ত্রীর দায়িত্ব পালন করছেন। এছাড়াও তিনি পিপল’স ডেমোক্র্যাটিক পার্টির দলনেতার ভূমিকা পালন করছেন। তিনি এ দলের প্রতিষ্ঠাকালীন সদস্য ছিলেন। দলটি ভুটানের প্রথম নিবন্ধিত রাজনৈতিক দল হিসেবে পরিচিত।

## কর্মজীবন
১৯৯০ সালে পিটসবার্গ বিশ্ববিদ্যালয়ের সোয়ানসন স্কুল অফ ইঞ্জিনিয়ারিং থেকে মেকানিক্যাল ইঞ্জিনিয়ারিংয়ে স্নাতক ডিগ্রী পাশ করেন। এরপর ২০০৪ সালে হার্ভার্ড বিশ্ববিদ্যালয় থেকে জনপ্রশাসনে স্নাতকোত্তর ডিগ্রী অর্জন করেন। রাজনীতিতে প্রবেশের পূর্বে তিনি সরকারী চাকুরে ছিলেন। ১৯৯১ সালে শিক্ষা বিভাগের অধীনে কারিগরী ও শিক্ষায় কর্মজীবন শুরু করেন। ১৯৯৮ সালে প্রতিষ্ঠিত জাতীয় কারিগরী প্রশিক্ষণ কর্তৃপক্ষের প্রধান ছিলেন তিনি। এছাড়াও, ২০০৩ থেকে ২০০৭ সাল পর্যন্ত শ্রম ও মানব সম্পদ মন্ত্রণালয়ের অধীনে জাতীয় কারিগরী প্রশিক্ষণ কর্তৃপক্ষের পরিচালক ছিলেন তিনি।

## তথ্যসূত্র

বিষয়শ্রেণী:ভুটানের প্রধানমন্ত্রী
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পিপল’স ডেমোক্র্যাটিক পার্টির (ভুটান) রাজনীতিবিদ
বিষয়শ্রেণী:পিটসবার্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড কেনেডি স্কুলের প্রাক্তন শিক্ষার্থী
টমাহক (ক্ষেপণাস্ত্র)

**টমাহক** () সবধরনের আবহাওয়ায় ব্যবহার উপযোগী দূরপাল্লার সাবসনিক গতিসম্পন্ন একটি ক্ষেপণাস্ত্র বা মিসাইল। মার্কিন যুক্তরাষ্ট্রের জেনারেল ডাইন্যামিক্স কর্পোরেশন ১৯৭০ সালে এটি প্রথম নির্মাণ করে। এটির নকশা করা হয়েছিল স্বল্প উচ্চতায় ব্যবহার উপযোগী মাঝারি থেকে দূরপাল্লার ক্ষেপণাস্ত্র হিসেবে যা ভূমি থেকে উৎক্ষেপণযোগ্য। পরবর্তীতে এটিতে বেশ কয়েকবার উন্নততর করা হয়েছে। বর্তমানে এটি নির্মাণ করে রেথেয়ন কোম্পানি। কিছু কিছু টমাহক ক্ষেপণাস্ত্র ম্যাকডোনেল ডগলাসও নির্মাণ করে।

২০১১ সালের হিসেব অনুযায়ী একটি টমাহক ক্রুজ মিসাইল তৈরীতে ব্যয় হয় $১,৪১০,০০০ মার্কিন ডলার।

## তথ্যসূত্র

## বহিঃসংযোগ
* Raytheon Official site
* BGM-109 Tomahawk - Global Security
* Raytheon (General Dynamics) AGM/BGM/RGM/UGM-109 Tomahawk - Designation Systems
* Aus Air Power - Tomahawk Variants
* 485th Tactical Missile Wing

বিষয়শ্রেণী:নৌবাহিনীর ক্রুজ ক্ষেপণাস্ত্র
বিষয়শ্রেণী:স্নায়ুযুদ্ধের ক্রুজ ক্ষেপণাস্ত্র
বিষয়শ্রেণী:মার্কিন যুক্তরাষ্ট্রের পারমাণবিক ক্রুজ ক্ষেপণাস্ত্র
বিষয়শ্রেণী:যুক্তরাজ্যের ক্রুজ ক্ষেপণাস্ত্র
বিষয়শ্রেণী:রেথিয়ান পণ্য
বিষয়শ্রেণী:ক্ষেপণাস্ত্র
বেবো

**বেবো** ২০০৫ সালে চালু হওয়া একটি সামাজিক যোগাযোগের ওয়েবসাইট। ওয়েবসাইটটি ক্রাইটেরিওন ক্যাপিটাল পার্টনারস কর্তৃক পরিচালিত হয়। ২০১০-এর জুনে আমেরিকান অনলাইনের কাছ থেকে ক্রাইটেরিওন বেবো ক্রয় করে। বেবো ওয়েবসাইটে ব্যবহারকারীরা একটি ব্যক্তিগত প্রোফাইল তৈরি করতে পারে এবং প্রোফাইলে তারা নিজের ইচ্ছেমত ব্লগ লিখতে পারে, ছবি, সঙ্গীত, ভিডিও ও প্রশ্ন রাখতে পারে। অন্যান্য ব্যবহারকারীদের সেই প্রশ্নের উত্তর দেওয়ারও ব্যবস্থা রয়েছে। এছাড়াও ব্যবহারকারীরা নিজের প্রোফাইল ব্যবহার করে অন্যান্য ব্যবহারকারীদের সাথে বার্তার মাধ্যমে যোগাযোগ ও তাদের বন্ধু তালিকায় যুক্ত করতে পারে।

## ইতিহাস
বেবো অন্যান্য সামাজিক যোগযোগের ওয়েবসাইট বিশেষ করে ফেসবুকের সাথে সাদৃশ্যপূর্ণ।
মিখাইল ও জচি ব্রিচ নামে স্বামী-স্ত্রী দুই জন প্রকৌশলী ২০০৫ সালের জানুয়ারিতে সানফ্রান্সিকোতে তাদের নিজেদের বাড়িতে বেবো ওয়েবসাইটটি চালু করেন। 

১৩ মার্চ, ২০০৮ সালে মার্কিন এওএল বেবো ওয়েবসাইটটি $৮৫০ মিলিয়ন ডলারে কিনে নেয়, চুক্তির শর্তানুযায়ী ব্রিচদ্বয় লাভের $৫৯৫ মিলিয়ন ডলার অর্জন করেন। বেবো ক্রয়ের ঘটনাকে বিবিসি, যুগের সবচেয়ে বাজে চুক্তি হিসেবে আক্ষাইত করে  যার জন্য এওএল-এর সাবেক সিইও রেনডি ফালকোকে চাকরি হারাতে হয়েছিল।

ক্রয় করার পর এওএল বেবোতে বিজ্ঞাপন দিতে শুরু করে যার ফলে ওয়েবসাইটটি প্রতিযোগিতামূলক বাজারে টিকে থাকতে হিমশিম খাচ্ছিল। এরপর এওএল অন্যান্য সামাজিক যোগাযোগের ওয়েবসাইটের সাথে প্রতিযোগিতার জন্য বেবোতে অনেক নতুন ফিচার যুক্ত করে। কিন্তু এপ্রিল ২০১০ সালে এওএল বেবো ব্রিক্রি বা বন্ধ করে দেওয়ার ঘোষণা দেয়। ১৭ জুন, ২০১০ সালে এওএল বেবো সাইটটি ক্রাইটেরিয়ন ক্যাপিটাল পার্টনারস এর কাছে ব্রিক্রি করে দেয়। বিক্রয়মূল্য গোপন রাখা হয়, তবে অনেকেই মনে করেন এর পরিমান $১০ মিলিয়ন ডলারের কম হতে পারে। 

## তথ্যসূত্র

## বহিঃসংযোগ
* 
*নতুন ঠিকানা https://bebo.link 
*সাদা থিম https://bebo.link/white
*সম্পর্কিত https://bebo.link/terms/about-us
*যোগাযোগের ঠিকানা https://bebo.link/contact-us

বিষয়শ্রেণী:সামাজিক যোগাযোগের ওয়েবসাইট
বিষয়শ্রেণী:২০০৫-এ প্রতিষ্ঠিত ইন্টারনেট সম্পত্তি
বিষয়শ্রেণী:সান ফ্রান্সিস্কো ভিত্তিক কোম্পানি
বিষয়শ্রেণী:২০১৯-এর অধিগ্রহণ ও একত্রীকরণ
প্রান্তিক উপযোগ

300px|thumbnail|চিত্রে X অক্ষে দ্রব্যের পরিমাণ এবং Y অক্ষে এর উপযোগ স্থাপন করা হয়েছে। যা নির্দেশ করছে মোট উপযোগ (লাল রং) যখন সর্বোচ্চ মানে পৌঁছায় প্রান্তিক উপযোগ (নীল রং) তখন শূন্য হয়।

অর্থশাস্ত্রে কোনো পণ্য বা সেবার **প্রান্তিক উপযোগ** () বলতে কোনো নির্দিষ্ট সময়ে ঐ দ্রব্য বা সেবার অতিরিক্ত এক একক ভোগের দরুন মোট উপযোগের যে বৃদ্ধি হয় তা বোঝানো হয়ে থাকে। প্রান্তিক উপযোগ বিধি অনুসারে, কোন পণ্য বা সেবা সেই পরিমাণ ভোগ করাই মানুষের পক্ষে যৌক্তিক যখন প্রান্তিক উপযোগের মান প্রান্তিক ব্যয়ের সমান হয়।

ফিলিপ উইক্সটিডের মতে, প্রান্তীয় বিবেচনা হল এমন বিবেচনাসমূহ যা আমাদের ব্যয়, মূলধন উপযোগ ইত্যাদির অতি ক্ষুদ্র বৃদ্ধি বা হ্রাস সম্পর্কিত আলোচনা।  উপযোগ হল কোন দ্রব্য বা সেবার অভাব পূরণের ক্ষমতা।

## উদাহরণ

কোন ব্যক্তি যদি একটি কমলা কিনে তা থেকে ৫ টাকার সমান উপযোগ লাভ করে এবং দ্বিতীয় কমলা কিনে তা থেকে ৮ টাকার সমান উপযোগ লাভ করে তাহলে প্রান্তিক উপযোগ হবে ৮-৫=৩ টাকার সমান উপযোগ।

**প্রান্তিক উপযোগ এর প্রকারভেদ**

১**। ধ্বনাত্বক প্রান্তিক উপযোগ :** যখন কোনো একটি দ্রব্য ভোগের মাধ্যমে মোট উপযোগ বৃদ্ধি পায়, তখন প্রান্তিক উপযোগ ধ্বনাত্বক হয়।

২**। শূন্য প্রান্তিক উপযোগ :**যখন কোনো একটি দ্রব্যের অতিরিক্ত একক ভোগের মাধ্যমে যদি মোট উপযোগ এর কোনো পরিবর্তন না ঘটে বা স্থির থাকে, তখন প্রান্তিক উপযোগ হবে শূন্য।

৩**।ঋণাত্মক প্রান্তিক উপযোগ :** যখন ভোক্তা কোনো দ্রব্য ভোগের মাধ্যমে সর্বোচ্চ উপযোগ বা সন্তুষ্টি লাভের পরও অধিক একক উক্ত দ্রব্য ক্রমাগত ভোগ করতে থাকে তখন প্রান্তিক উপযোগ ঋণাত্মক হয়।

## তথ্যসূত্র

বিষয়শ্রেণী:অর্থনীতি
বিষয়শ্রেণী:উপযোগিতা
বিষয়শ্রেণী:সমাজকল্যাণমূলক অর্থনীতি [ Mu=Tu/Q]
অর্থনৈতিক উদ্বৃত্ত

300px|থাম্ব|চিত্রে চাহিদা এবং যোগান লেখচিত্রে ভোক্তার (লাল রঙ) এবং উৎপাদকের (নীল রঙ) উদ্বৃত্ত দেখানো হয়েছে।

মৌলিক অর্থনীতিতে **অর্থনৈতিক উদ্বৃত্ত () (মোট সুবিধা বা [[আলফ্রেড মার্শাল|মার্শালীয়]] উদ্বৃত্ত** নামেও পরিচিত) বলতে দুটি পৃথক
রাশি বোঝানো হয়।

ক্রেতা কোন দ্রব্য বা সেবার জন্য যে মূল্য দিতে প্রস্তুত থাকে, সেই একই মুল্যে যদি ক্রেতা তার প্রয়োজনের অতিরিক্ত সেবা বা দ্রব্য ক্রয় করতে সক্ষম হয় তাহলে ঐ অতিরিক্ত সেবা বা দ্রব্যের মূল্যকে **ভোক্তার উদ্বৃত্ত** বলা হয়।

অপরদিকে, উৎপাদক কোন নির্দিষ্ট পরিমাণ দ্রব্য বা সেবা বাজারে যে মূল্যে বিক্রি করতে প্রস্তুত থাকে, ঐ পরিমাণ দ্রব্য বা সেবা নির্ধারিত দামের চেয়ে বেশি মূল্যে বিক্রি করে উৎপাদক যে অতিরিক্ত লাভ পায় তাকে **উৎপাদকের উদ্বৃত্ত** বলা হয়। 

## তথ্যসূত্র

বিষয়শ্রেণী:অর্থনীতি
বিষয়শ্রেণী:ব্যষ্টিক অর্থশাস্ত্র
বিষয়শ্রেণী:সমাজকল্যাণমূলক অর্থনীতি
বিষয়শ্রেণী:কর্পোরেশনের অর্থায়ন
স্যামুয়েল বেল্লামি

**ক্যাপ্টেন স্যামুয়েল বেল্লামি** (আনু. ২৩ ফেব্রুয়ারি ১৬৮৯ – ২৬ এপ্রিল ১৭১৭) ছিলেন ১৮-শতকের একজন ইংরেজ জলদস্যু। তিনি **ব্ল্যাক স্যাম বেল্লামি** নামে অধিক পরিচিত। যদিও তার জলদস্যু জীবন এক বছরেরও কম সময় স্থায়ী ছিল, তারপরও তিনি ও তার ক্রুরা কমপক্ষে ৫৩টি জাহাজ লুট করেন। ২৮ বছর বয়সে তার মৃত্যুর পূর্বে তিনি ছিলেন ইতিহাসের সবচেয়ে ধনী জলদস্যু। কেপ কোডের লোককাহিনীতে তাকে **ব্ল্যাক স্যাম** বলা হয় কারণ তিনি তার লম্বা চুল পিছনে নেওয়ার জন্য এক ধরনের ফ্যাশানেবল পাউডার ও চুলের ব্যান্ড ব্যবহার করতেন। বেল্লামি সবসময় তার লুট করা জাহাজের বন্দিদের ক্ষমা করে দিতেন এবং জাহাজের লোকদের কোন প্রকার ক্ষতি করতেন না। এই চরিত্রের কারণে তিনি **প্রিন্স অফ পাইরেট** খেতাব অর্জন করেন। তিনি নিজেকে রবিনহুডের সাথে তুলনা করতেন এবং তার ক্রুরা নিজেদেরকে রবিনহুডের লোক বলে পরিচয় দিত।

## জীবনী
বেল্লামি ১৬৮৯ সালে ইংল্যান্ডের ডেভনসায়ারের হিটিসলিগে জন্মগ্রহণ করেন। তার পিতার নাম স্টিফেন ও মাতার নাম এলিজাবেথ। সম্ভবত তিনি ছয় ভাইবোনের মধ্যে সবার ছোট ছিলেন। তার মা এলিজাবেথ সন্তান জন্মের সময় মৃত্যুবরণ করেন ও ২৩ ফেব্রুয়ারি, ১৬৮৯ সালে তাকে সমাধিস্থ করা হয়। বেল্লামি যুবক বয়সে নাবিক হিসেবে কর্মজীবন শুরু করেন এবং কেপ কোডে যাত্রা করেন। স্থানীয় লোককাহীনি অনুযায়ী সেখানে তিনি *মারিয়া হেলেট* (উইচ অফ ওয়েলফ্লিট) নামে একজন নারীর সাথে সম্পর্কে জড়িয়ে পরেন।

তিনি শীঘ্রই কেপ কোড ত্যাগ করেন। তিনি ও তার বন্ধু *পালগ্রেভস উইলিয়ামের* (পালসগ্রেভ, পলগ্রেভ, পলগ্রেভস ও পলসগ্রেভ নামেও লিখা হয়।) সাথে ফ্লোরিডা উপকূলে ডুবে যাওয়া একটি স্প্যানীয় বহর থেকে মূল্যবান সাম্রগী সংগ্রহ করতে যাত্রা করেন। এই দুই সমুদ্র অভিযাত্রিক অবশ্য কিছু সাফল্য অর্জন করেন। দুই অভিযাত্রিক পরবর্তীকালে জলদস্যুতা শুরু করেন ও জলদস্যু ক্যাপ্টেন বেঞ্জামিন হর্নিগোল্ডের ক্রু হিসেবে যোগদান করেন। বেঞ্জামিন মারিয়ানি নামে একটি জাহাজের কামান্ডার ছিলেন ও তার ফার্স্ট ম্যাট ছিলেন আরেক বিখ্যাত জলদস্যু এডওয়ার্ড “ব্ল্যাকবিয়ার্ড” টীচ।

১৭১৬ সালের বসন্তে ক্রুরা হর্নিগোল্ডের বিরুদ্ধে অভিযোগ করেন, তিনি ইংল্যান্ডের কোন জাহাজ আক্রমণ করত না। ক্রুরা এটা নিয়ে একটি ভোটগ্রহণ করেন ও তাতে প্রায় অধিকাংশ ক্রুরাই সকল জাহাজ আক্রমণের পক্ষে মত দেন কিন্তু হর্নিগোল্ড এই সিদ্ধান্তের বিরোধিতা করায় মারিয়ানির ক্যাপ্টেন পদ থেকে পদচ্যুত হন এবং তার অনুসারীদের নিয়ে ভেসেল ত্যাগ করেন। এডওয়ার্ড টীচ তখন এই সিদ্ধান্তের কথা জানত না। বাকী ৯০ জন জলদস্যু ক্রু বেল্লামিকে তাদের নতুন ক্যাপ্টেন হিসেবে নির্বাচিত করে।

সুলতানা গ্যালি নামে একটি জাহাজ আটকের পর, অন্যান্য ক্রুদের মতামতের ভিত্তিতে তার বন্ধু পালসগ্রেভ উইলিয়ামকে মারিয়ানির কমান্ডার হিসেবে নিযুক্ত করেন এবং সুলতানাকে তার ফ্ল্যাগশিপ হিসেবে ব্যবহার শুরু করেন। বেল্লামি ও তার ক্রুদের সবচেয়ে বড় সাফল্য ছিল হুয়াইদা গ্যালি আটক। ১৭১৭ সালের মাঝামাঝি সময়ে তিনি হুয়াইদা গ্যালি আটক করেন।

## পদটীকা

## তথ্যসূত্র

;সাধারণ
* Woodard, Colin. *The Republic of Pirates*. Harcourt, New York, NY. (2007). Bellamy page at associated website
* National Geographic, "Capt. Samuel Bellamy, Rogue Romeo" 
;নির্দিষ্ট

বিষয়শ্রেণী:১৬৮৯-এ জন্ম
বিষয়শ্রেণী:১৭১৭-এ মৃত্যু
বিষয়শ্রেণী:১৭১৭-এর অপরাধ
বিষয়শ্রেণী:১৭১৬-এর অপরাধ
বিষয়শ্রেণী:ইংরেজ জলদস্যু
বিষয়শ্রেণী:সমুদ্রে মৃত্যু
বিষয়শ্রেণী:১৭শ শতাব্দীর ইংরেজ ব্যক্তি
বিষয়শ্রেণী:১৮শ শতাব্দীর ইংরেজ ব্যক্তি
বিষয়শ্রেণী:সামুদ্রিক লোকাচারবিদ্যা
রবার্তো কফরেসি

**রবার্তো কফরেসি**(ইংরেজি: Roberto Cofresi) (জুন ১৭, ১৭৯১ – মার্চ ২৯, ১৮২৫) ছিলেন পুয়ের্তো রিকোর একজন বিখ্যাত জলদস্যু। তিনি **এল পাইরাতা কফরেসি** নামে অধিক পরিচিত। ২৯শে মার্চ, ১৮২৫ সালে তার অন্যন্য জলদস্যু ক্রূর সাথে তাকে ফায়ারিং স্কোয়াডে মৃত্যুদন্ড কার্যকর করা হয়। রবিনহুড ইমেজের কফরেসির কিংবদন্তি পুয়ের্তো রিকো এবং সমগ্র ল্যাটিন আমেরিকায় ছড়িয়ে পরে কারণ তিনি ধনীদের কাছ থেকে লুট করে গরিবদের কাছে বিলিয়ে দিতেন। তাকে নিয়ে অসংখ্য কবিতা, গান, বই ও চলচ্চিত্র নির্মাণ করা হয়েছে। ডোমিনিকান প্রজাতন্ত্রের পোয়ের্তো প্লাটার কাছের একটি শহরের নাম তার নামানুসারে *কফরেসি* রখা হয়েছে।

## প্রারম্ভিক জীবন
কফরেসি (জন্মনাম: *রবার্তো কফরেসি ইয়ে রামিরেজ ডি অ্যরিল্লানো*) পুয়ের্তোরিকার কাবো রুজুতে জন্মগ্রহণ করেন। তার পিতা ফেন্জ ভন কাফরসেইন (১৭৫১-১৮১৪) ছিলেন অস্ট্রিয় বংশদ্ভুত এবং পবিত্র রোমান সম্রাজ্যের মুক্ত নগরী ত্রিস্তাতে জন্মগ্রহণ করেন। পুয়ের্তো রিকোর ইতিহাসবিদ ও বংশবৃত্তান্ত সোসাইটির সদস্য অধ্যাপক *আর্সোলা অ্যাকুস্টার* মতে, ফেন্জ ভন কাফরসেইন অস্ট্রিয়া থেকে ত্রিস্তাতে অভিবাসী হিসেবে এসেছিলেন এবং সেখানে ফেন্জ ভন কাফরসেইন, ফ্রান্সেসকো কনফর্সিন নামে পরিচিত ছিলেন। যখন ফ্রান্সিসকো কনফার্সিন পুয়ের্তো রিকোতে আসেন সেসময়কার অভিবাসীদেরকে ইতালির কর্তৃপক্ষের অনুমতি নিতে হত ও নাম হতে হত ইতালির উচ্চারনের। তিনি কাবো রুজুর ক্যাসল শহরে বসবাস করতেন এবং তার নাম পরিবর্তন করে ফ্রান্সিসকো কফরেসি রাখেন কারণ এটি স্প্যানীয় কর্তৃপক্ষের উচ্চারনে সুবিধা হত।

ফ্রান্সিকো কফরেসির *মারিয়া জার্মানা রামিরেজ ডি আরিল্লানো* নামে এক নারীর সাথে পরিচয় হয় ও তাকে বিয়ে করেন। যার পিতা ছিলেন কাবো রুজু শহরের প্রতিষ্ঠাতা *নিকোলাজ রামিরেজ ডি আরিল্লানোর* চাচাতো ভাই। এই জুটির চারটি সন্তান রয়েছে। তারা হলেন, এক মেয়ে মেয়ে *জুয়ানা* ও তিন ছেলে- *জুয়ান ফ্রান্সিসকো*, *ইগনাসিও* এবং সবার ছোট *রবার্তো*। রবার্তো কফরেসির চার বছর বয়সে তার মা মৃত্যুবরণ করেন।

কফরেসি ও তার ভাইবোনেরা স্থানীয় স্কুলে পড়ালেখা করেন। ক্যাসল শহরে বসবাসের কারণে কফরেসি ভাইয়েরা মাঝে মাঝে নাবিক পর্যটকদের সাথে যোগাযোগের সুযগ পান। শহরে আগত নাবিকদের কাছ থেকে গল্প শুনে তারা প্রত্যেকেই সমুদ্রকে তাদের পেশা হিসেবে বেছে নেওয়ার পরিকল্পনা করেন। কফরেসি একটি ছোট নৌকা সংগ্রহ করেন ও এর নামকরণ করেন এল মসকাইটু (*দ্য মসকাইটু*)।

কফরেসি কুবো রুজু শহরের এক স্থানীয় মেয়ে *জুয়ান ক্রাইটুফকে* বিয়ে করেন। তাদের দুই জন ছেলে ছিল যারা দুজনেই জন্মের পরই মারা যান। ১৮২২ সালে এই জুটির একটি কন্যা সন্তান জন্ম হয়, তারা মেয়ের নাম রাখেন *মারিয়া বেরনাডা*।

## পদটীকা

## তথ্যসূত্র

## বহিঃসংযোগ
* Roberto Cofresi
* Todo Puerto Rico
* von Kupferschein genealogy

বিষয়শ্রেণী:১৭৯১-এ জন্ম
বিষয়শ্রেণী:১৮২৫-এ মৃত্যু
বিষয়শ্রেণী:পুয়ের্তো রিকোর জলদস্যু
বিষয়শ্রেণী:জলদস্যুতার জন্য মৃত্যুদন্ড
বিষয়শ্রেণী:সামুদ্রিক লোকাচারবিদ্যা
বিষয়শ্রেণী:১৯শ শতাব্দীর রোমান ক্যাথলিক
খিল রাজ রেগমি

**খিলরাজ রেগমি**, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাকে শপথ বাক্য পাঠ করান।

এছাড়াও, মে, ২০১১ সাল থেকে নেপালের প্রধান বিচারপতি রামপ্রসাদ শ্রেষ্ঠা’র অবসর গ্রহণের পর প্রেসিডেন্ট যাদব কর্তৃক প্রধান বিচারপতি হিসেবে নিযুক্তি লাভ করেন।

## কর্মজীবন
নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকরি করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তার প্রধান দায়িত্ব।

## তথ্যসূত্র

বিষয়শ্রেণী:নেপালের প্রধানমন্ত্রী
বিষয়শ্রেণী:১৯৪৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালের সুপ্রিমকোর্টের বিচারপতি
বিষয়শ্রেণী:নেপালি হিন্দু
বিষয়শ্রেণী:ত্রিভুবন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নেপালি রাজনীতিবিদ
বিষয়শ্রেণী:নেপালের মন্ত্রী
বিষয়শ্রেণী:খস জাতিগোষ্ঠী
বিষয়শ্রেণী:২১শ শতাব্দীর নেপালের প্রধানমন্ত্রী
বিষয়শ্রেণী:নেপালের প্রতিরক্ষামন্ত্রী
বিষয়শ্রেণী:নেপালের প্রধান বিচারপতি
চাহিদার স্থিতিস্থাপকতা

thumbnail|পূর্ন অস্থিতিস্থাপক চাহিদা
thumbnail|পূর্ন স্থিতিস্থাপক চাহিদা
**চাহিদার‌ স্থিতিস্থাপকতা** ()বলতে সাধারণতা: পণ্যের মূল্য বা ভোক্তার আয়ের তুলনায় পণ্যের চাহিদার পরিবর্তনশীলতা বোঝায়। পণ্যের চাহিদা এবং এর মূল্যের মধ্যে ফাংশনাল সম্পর্ক রয়েছে। গণিত বা অর্থনীতির পরিভাষায় চাহিদা পণ্যের মূল্যের ফাংশন। আবার চাহিদা সংশ্লিষ্ট ভোক্তার আয়েরও ফাংশন। অন্যভাবে বলা হয়, পণ্যের মূল্য এবং ভোক্তার আয় পণ্যের চাহিদার নিয়ামক। চাহিদা অনেক কিছুরই ফাংশন হতে পারে। অর্থাৎ, চাহিদার পরিমাণ অনেক কিছুর ওপর নির্ভর করতে পারে। অতঃএব চাহিদার স্থিতিস্থাপকতা এর নিয়ামকসমূহের যে কোনটির ওপর নির্ভর করে। 
## চাহিদার মূল্য স্থিতিস্থাপকতা
চাহিদার মূল্য স্থিতিস্থাপকতা (ইরেজি: Price elasticity of demand)) (**E<sub>d</sub>** বা **PED**) হল এমন একটি অর্থনৈতিক স্থিতিস্থাপকতার পরিমাপ যা নির্দেশ করে কোন দ্রব্য বা সেবার মূল্য হ্রাস বা বৃদ্ধি অনুযায়ী দ্রব্য বা সেবাটির চাহিদার পরিবর্তনের প্রকৃতি। 
আলফ্রেড মার্শাল সর্বপ্রথম এই মতবাদের প্রচলন করেন। তার মতে, 

চাহিদা নির্ধারণকারী অন্যান্য বিষয়সমূহ স্থির থাকলে দ্রব্যের দামের এক শতাংশ পরিবর্তনের ফলে দ্রব্য বা সেবাটির চাহিদার যে পরিবর্তন হয় তার মাধ্যমেই এর চাহিদার স্থিতিস্থাপকতা বা স্থিতিস্থাপকতা গুণাঙ্ক পরিমাপ করা হয়।  অর্থাৎ,
:e_{\langle R \rangle} = \frac{\operatorname d Q/Q}{\operatorname d P/P}

এখানে {\operatorname d Q/Q} হল চাহিদার পরিবর্তনের হার এবং {\operatorname d P/P} হল দামের পরিবর্তনের হার।

এই সমীকরন থেকে দেখা প্রাপ্ত মান সাধারনত ঋনাত্বক মান প্রদান করে। কারণ চাহিদা বিধি অনুযায়ী দাম এবং চাহিদার পরিবর্তন পরস্পর বিপরীত।

উদাহরণস্বরূপ বলা যায়, যদি কোন দ্রব্যের দাম ৫% বৃদ্ধি পায় এবং এর ফলে এর চাহিদার পরিমাণ ৫% হ্রাস পায় তাহলে চাহিদার স্থিতিস্থাপকতা হবে -৫%/৫%=-১ ।
বেশিরভাগ দ্রব্যের ক্ষেত্রে যেহেতু স্থিতিস্থাপকতা ঋনাত্বক হয়ে থাকে তাই অনেক অর্থনীতিবিদ এই স্থিতিস্থাপকতার ধনাত্বক বা পরম মান ব্যবহার করে থাকেন।

## চাহিদার আয়গত স্থিতিস্থাপকতা
চাহিদার আয় স্থিতিস্থাপকতা ()) বলতে ভোক্তার আয়ের পরিবর্তনের ফলে সংশ্লিষ্ট পণ্যের চাহিদার পরিবর্তনের হার বোঝায়।

## স্থিতিস্থাপকতা গুণাঙ্ক অনুযায়ী চাহিদার ব্যাখ্যা

স্থিতিস্থাপকতার গুণাঙ্ক (Ed) অনুযায়ী চাহিদার ব্যাখ্যা।

## তথ্যসূত্র

বিষয়শ্রেণী:অর্থনীতি
বিষয়শ্রেণী:অর্থনৈতিক তত্ত্ব
বিষয়শ্রেণী:অর্থনৈতিক মতাদর্শ
বিষয়শ্রেণী:বাগর্থবিজ্ঞান
বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:মূল্যনির্ধারণ
২০১৩ পাকিস্তান ক্রিকেট দলের জিম্বাবুয়ে সফর

পাকিস্তান জাতীয় ক্রিকেট দল ২৩ আগস্ট থেকে ১৭ সেপ্টেম্বর, ২০১৩ তারিখ পর্যন্ত জিম্বাবুয়ে সফর করে। সফরে দুইটি টুয়েন্টি২০ আন্তর্জাতিক ক্রিকেট, তিনটি একদিনের আন্তর্জাতিক খেলা এবং দুইটি টেস্ট খেলা অনুষ্ঠিত হয়। সীমিত ওভারের খেলাগুলো হারারে স্পোর্টস ক্লাবে অনুষ্ঠিত হয়েছে। অন্যদিকে টেস্ট ম্যাচ হারারে ও বুলাওয়ের কুইন্স স্পোর্টস ক্লাবে অনুষ্ঠিত হবার সিদ্ধান্ত গৃহীত হয়।

প্রকৃতপক্ষে এ সিরিজটি গত ডিসেম্বরে অনুষ্ঠিত হবার কথা ছিল। কিন্তু ভারতে পাকিস্তান ক্রিকেট দলের সফরের সাথে সময়সূচীর মিল থাকায় দুই দেশের মধ্যকার ক্রিকেটে দ্বি-সম্পর্কীয় উত্তরণের জন্য তা স্থগিত রাখা হয়।

বুলাওয়ের কুইন্স স্পোর্টস ক্লাবে অনুষ্ঠিত হবার কথা থাকলেও ব্যয় সঙ্কোচন নীতি প্রয়োগের ফলে তা হারারেতেই রাখা হয়। দ্বিতীয় টেস্টে জিম্বাবুয়ে জয়লাভ করে। এ জয়টি ছিল ২০০১ সালে ভারত ও পরবর্তীতে বাংলাদেশের বিপক্ষে বিজয়ের পর প্রথম।

## দলের সদস্যবৃন্দ

## টি২০আই সিরিজ

### ১ম টি২০আই

### ২য় টি২০আই

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

## টেস্ট সিরিজ

### ১ম টেস্ট

### ২য় টেস্ট

## সম্প্রচার সত্ত্ব

## তথ্যসূত্র

বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৩-এ পাকিস্তানি ক্রিকেট
বিষয়শ্রেণী:পাকিস্তান ক্রিকেট দলের জিম্বাবুয়ে সফর
বিষয়শ্রেণী:২০১৩-এ পাকিস্তানের ক্রিকেট
বিষয়শ্রেণী:২০১৩-এ জিম্বাবুয়ের ক্রিকেট
বিষয়শ্রেণী:২০০০-০১ থেকে জিম্বাবুয়ের ক্রিকেট মৌসুম
নিরপেক্ষ রেখা (অর্থনীতি)

thumbnail|তিনটি নিরপেক্ষ রেখা একই ছকে দেখানো হয়েছে যা নিরপেক্ষ মানচিত্র হিসেবে পরিচিত
ব্যষ্টিক অর্থনীতিতে **নিরপেক্ষ রেখা** () হল এমন বক্ররেখা যার বিভিন্ন বিন্দু নির্দেশিত দুই বা ততোধিক দ্রব্যের বিভিন্ন সমন্বয় ভোগকারীর নিকট সমভাবে পছন্দসই হয়। এই রেখা বরাবর ভোক্তা প্রতিটি দ্রব্যের ক্ষেত্রেই সমান সন্তুষ্ট থাকে। অর্থাৎ ঐ বক্ররেখার কোন বিন্দুতে ভোক্তার কোন নির্দিষ্ট দ্রব্যের প্রতি বিশেষ আকর্ষণ থাকে না।
এই বক্ররেখার প্রত্যেকটি বিন্দুতে ভোক্তার উপযোগ (সন্তুষ্টি) সমান থাকে।
এজওয়ার্ড প্যরোটো, হিকস, অ্যালেন প্রমুখ অর্থনীতিবিদ ভোক্তার আচরণ এবং চাহিদার প্রকৃতি ব্যাখ্যা করার জন্য এই রেখা প্রবর্তন করেন।

এই বক্ররেখা ভোক্তা আচরণ বিশ্লেষণের একটি অন্যতম পন্থা কারণ এটির সাথে ভোক্তার চাহিদার বিশেষ সম্পর্ক রয়েছে। সাধারনত একটি নিরপেক্ষ রেখা বাম থেকে ডানে নিম্মগামী হয়ে থাকে এবং মূলবিন্দুর দিকে উত্তল হয়ে থাকে। এই রেখা অঙ্কনের সময় ধরে নেয়া হয় যে অন্যান্য বিষয় এবং প্রভাবকসমূহ অপরিবর্তনশীল এবং ধ্রুবক।
সাধারণত দুটি অক্ষে দুটি ভিন্ন দ্রব্যের পরিমাণ বসিয়ে এক একটি সমন্বয় গঠন করার মাধ্যমে নিরপেক্ষ রেখা অঙ্কন করা হয়।

## তথ্যসূত্র

## বহিঃসংযোগ
* Anatomy of Cobb-Douglas Type Utility Functions in 3D
* Anatomy of CES Type Utility Functions in 3D

বিষয়শ্রেণী:অর্থনীতি
বিষয়শ্রেণী:অর্থনৈতিক তত্ত্ব
বিষয়শ্রেণী:অর্থনৈতিক সূচক
বিষয়শ্রেণী:অর্থনীতি (সামাজিক বিজ্ঞান)
বিষয়শ্রেণী:বাগর্থবিজ্ঞান
বিষয়শ্রেণী:পারিবারিক অর্থশাস্ত্র
বিষয়শ্রেণী:উপযোগিতা
বিষয়শ্রেণী:১৮৮১-এ অর্থনীতি
জাতির জনক

থাম্ব|জোসে বোনিফাসিও ডি আন্দ্রাদা ই সিলভা
**জাতির জনক** হলো কোন ব্যক্তিকে সম্মান প্রদর্শনের জন্য দেওয়া একটি উপাধি; যিনি কোন দেশ, রাষ্ট্র বা জাতি প্রতিষ্ঠার পেছনে গুরুত্বপূর্ণ ভূমিকা পালন করেছেন। এক্ষেত্রে একাধিক ব্যক্তি ভূমিকা পালন করে থাকলে তাদের ক্ষেত্রে **প্রতিষ্ঠাতা জনক** কথাটি প্রযোজ্য হয়ে থাকে।

## ব্যবহার
**পাতের পাত্রিয়া** (জনপ্রিয়, পাত্রিস পাত্রিয়াই), আবার *প্যারেনস পাত্রিয়াইও* লেখা হয়, ছিল "জন্মভূমির জনক"-এর রোমান উপাধি। এটি প্রথমে সিনেট অফ হিরোস এবং পরবর্তীতে রোমান সম্রাট অনুমোদন দিয়েছিলেন।

অনেক রাষ্ট্রের প্রতিষ্ঠাতা হিসেবে রাষ্ট্রে বিদ্যমান সকল বংশধরদের কাল্পনিক পূর্বপুরুষ হিসেবে মনে করা হয়। যেমন, পর্তুগাল-এর লুসাস, পোল্যান্ড, চেক ল্যান্ডন ও রাস-এর লেক, চেক এন্ড রাস।

হিব্রু বাইবেলে আব্রাহাম (ইবরাহিম), ইসহাক ও ইয়াকুবকে ইসরায়েল ভূমির আক্ষরিক জনক বলে উল্লেখ করা হয়েছে। ইসরায়েলের শিশুরা ইয়াকুবের উত্তরপুরুষ বলে মনে করা হয়।

রাজবংশে রাজাদেরকে প্রায়ই জাতির জনক/জননী বলে উল্লেখ করা হত অথবা কোন পাদ্রীকে জাতির পথপ্রদর্শক বলে উল্লেখ করা হত। অনেক শাসক নিজে নিজেই অনেক উপাধি বা জাতির জনক উপাধি গ্রহণ করেছিলেন যাদের অধিকাংশই তাদের শাসন শেষ হয়ে যাওয়ার সাথে সাথে বিলুপ্ত হয়ে গিয়েছিল। টোগোর শাসক **নাসিংবি এদিমা** *জাতির জনক*, *বড় ভাই* ও *জনগণের পথপ্রদর্শক* উপাধি নিয়েছিলেন। জাইরির শাসক **মোবুতো সেসি সেকু** *জাতির জনক*, *দ্য গাইড*, *দ্য মেসিয়া*, *দ্য হেমসম্যান*, *দ্য লিওপার্ড* ও *দ্য সান প্রেসিডেন্ট* উপাধি ধারণ করেছিলেন। উত্তর উপনিবেশ আফ্রিকার অনেক নেতাই স্বাধীনতা যুদ্ধে অবদানের জন্য বা শুধু জনপ্রিয়তা ছিল বলে *জাতির জনক* উপাধি গ্রহণ করেছিলেন। ইওসিফ স্তালিনকে ১৯৪৯ সালের তার জন্মদিনে দ্বিতীয় বিশ্বযুদ্ধের পর জনগনের গনতন্ত্র প্রতিষ্ঠার জন্য জাতির জনক বলে ঘোষণা করা হয়।

'জাতির জনক' উপাধি মাঝে মাঝে রাজনৈতিক প্রতিযোগিতার সৃষ্টি করে। ১৯৭২ সালে বাংলাদেশের সংবিধান বঙ্গবন্ধু শেখ মুজিবুর রহমানকে 'জাতির জনক' হিসেবে ঘোষণা করে। মুজিবের কন্যা শেখ হাসিনার নেতৃত্বাধীন বাংলাদেশ আওয়ামী লীগ-এর প্রতিবাদের মুখেও ২০০৪ সালে বিএনপি সরকার এটি অপসারন করেছিল। সেপ্টেম্বর, ২০০৭ সালে স্লোভাকিার সংসদ বিতর্কিত যুদ্ধপূর্ব নেতা আনদ্রেজ লিঙ্কাকে জাতির জনক ঘোষণা করার একটি বিল পাশের কাছাকাছি পৌঁচ্ছেছিল।

ভারতের স্বাধীনতা আন্দোলনের অন্যতম নেতা নেতাজি সুভাষচন্দ্র বসু। স্বাধীনতার পর তৎকালীন কংগ্রেস সরকার মহাত্মা গান্ধীকে জাতির জনক হিসেবে ঘোষণা করলেও নেতাজিকে কোনো রাষ্ট্রীয় স্বীকৃতি দেওয়া হয়নি।

## তালিকা
নিম্নোক্ত ব্যক্তিদের এখনও প্রায়ই তাদের নিজ নিজ জাতির *জনক* বলা হয়।

## আরও দেখুন
* বঙ্গ (জনক)
## তথ্যসূত্র
### টীকা

### উদ্ধৃতি


বিষয়শ্রেণী:রাজনৈতিক পরিভাষা
বিষয়শ্রেণী:পিতৃত্ব
আর্জেন্টিনার জাতীয় সংগীত

**আর্জেন্টিনার জাতীয় সঙ্গীত** () হল আর্জেন্টিনার জাতীয় সঙ্গীত। গানটির আসল নাম ছিল *মারচা পাত্রিওতিকা* (দেশপ্রেমিক মার্চ) এবং পরবর্তীতে *কানসিওন পাত্রিওতিকা ন্যাসিওলান* (জাতীয় দেশাত্মবোধক গান) এবং পরিশেষে *কানসিওন পাত্রিওতিকা* (দেশাত্মবোধক গান) এ নামকরণ করা হয়। ১৮৪৭ সালে একটি অণুলিপি প্রকাশিত যার নাম ছিল *হিমনো ন্যাসিওলান আর্জেন্টিনো*। গানটি লিখেছেন বুয়েনোস আইরেসে জন্মগ্রহণকারী রাজনীতিবিদ ভিসেন্তে লোপেজ ইয়্য প্লানেস এবং এতে সুর দিয়েছেন স্পেনীয় সুরকার ব্লাস পারেরা। একে মে বিপ্লবের তিন বছর পরে ১১ই মে, ১৮১৩ সালে অফিসিয়াল গান হিসেবে গৃহীত হয়, তাই ১১ই মে হচ্ছে আর্জেন্টিনায় সঙ্গীত দিবস।

## গানের কথা
### আসল সংস্করণ
নিম্নলিখিত *মারচা পাত্রিওতিকা* (১৮১৩) হচ্ছে আসল সংস্করণ:

### আধুনিক সংস্করণ
নিম্নলিখিত সঙ্গীতটি হচ্ছে ১৯২৪ সালে গৃহীত স্পেনের আধুনিক সংস্করণকৃত জাতীয় সঙ্গীত। এটি স্পেনের বিরুদ্ধে প্রাণবন্ত আক্রমণ ছাড়া।

## তথ্যসূত্র

## বহিঃসংযোগ
* Argentina: ''Himno Nacional Argentino'' - Audio of the national anthem of Argentina, with information and lyrics 
* [Argentine National Anthem MP3](https://web.archive.org/web/20130514093728/http://www.navyband.navy.mil/anthems/ANTHEMS/Argentina%20(long).mp3)
* Argentine National Anthem MP3
* Argentine National Anthem (vocal) MP3
* Argentine National Anthem MP3 
* Argentine National Anthem with English subtitles on YouTube.
* Listen in the Quechua language

বিষয়শ্রেণী:জাতীয় সঙ্গীত
বিষয়শ্রেণী:আর্জেন্টিনার জাতীয় প্রতীক
বিষয়শ্রেণী:স্পেনীয় ভাষার গান
জর্ডান রোমেরো

**জর্ডান রোমেরো** (জন্ম: জুলাই ১২, ১৯৯৬) মার্কিন বালক যে এ যাবৎকালের সর্বকনিষ্ঠ এভারেস্ট বিজয়ী। তার এই যাত্রার সঙ্গী হয়েছিল তার বাবা পল রোমেরো, বাবার বান্ধবী কারণ লান্ডগ্রেন এবং তিনজন শেরপা গাইড। এর আগে ২০০১ সালে ১৬ বছর বয়সে এভারেস্ট জয় করা নেপালের তেমবা শেরি শেরপা সর্বকনিষ্ঠ হিসেবে রেকর্ড গড়ে।  মাত্র ৯ বছর বয়সে স্কুলের এক প্রদর্শনীতে আকাশ সমান শৃঙ্গের ছবি দেখেই তার পর্বতে চড়ার নেশাটা চাপে।

## ব্যক্তিগত জীবন
১৯৯৬ সালের মে মাসে জর্ডান রোমেরোর জন্ম। তার বাড়ি আমেরিকার ক্যালিফোর্নিয়া অঙ্গরাজ্যের বিগবিয়ারে। বিডি তার বাবা পল রোমেরো এবং মা লেই আনে্ন ড্রেক।

## ঐতিহাসিক আরোহণ
[thumb|right|[নেপাল থেকে এভারেস্ট দেখা যাচ্ছে।]]
১৬ বছরের বয়সসীমা থাকার কারণে নেপালের অংশ থেকে পর্বতারোহণের অনুমতি মেলেনি তার। তাই চীনের অংশ থেকেই তাকে যাত্রা শুরু করতে হয়। তিব্বতের প্রান্ত দিয়ে আট হাজার আটশ ৫০ মিটার পাড়ি দিয়ে এভারেস্টের চূড়ায় ওঠেন। ২২ মে সকালে এভারেস্টের চূড়ায় উঠে প্রথমেই মায়ের সঙ্গে স্যাটেলাইট ফোনে যোগাযোগ করে রোমেরো।

## রেকর্ড
জর্ডান রোমেরো ২০১১ সালে ডিসেম্বর মাসে মাত্র ১৫ বছর পাঁচ মাস ১২ দিন বয়সে সাত মহাদেশের সর্বোচ্চ সাতটি চূড়া জয় করে ‘সর্বকনিষ্ঠ সেভেন সামিট জয়ী’ হিসেবে স্বীকৃতি লাভ করেছে।

রোমেরো ২০০৭ সালের এপ্রিলে অস্ট্রেলিয়ার সর্বোচ্চ পর্বত মাউন্ট কোজিয়াসকো, জুলাই মাসে রাশিয়ার মাউন্ট এলব্রুস, একই বছরের ডিসেম্বরে আর্জেন্টিনার মাউন্ট অ্যাকঙ্কাগুয়া, ২০০৮-এর জুনে যুক্তরাষ্ট্রের মাউন্ট ম্যাককিনলে, ২০০৯-এর সেপ্টেম্বরে ইন্দোনেশিয়ার কারস্টেনজ পিরামিড জয় করেন।

Now Jordan has a new quest which is to climb the highest point in all 50 US States to inspire nation's youth

## তথ্যসূত্র

## বহিঃসংযোগ
* Official website
* Flickr
* XDance Film
* Children's book: The Boy Who Conquered Everest

বিষয়শ্রেণী:১৯৯৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন শিশুসাহিত্যিক
বিষয়শ্রেণী:মার্কিন লেখক
বিষয়শ্রেণী:ক্যালিফোর্নিয়ার লেখক
বিষয়শ্রেণী:মার্কিন পুরুষ লেখক
বলিভিয়ানোস, এল হাদো প্রোপিচিও

**বলিভিয়ানোস, এল হাদো প্রোপিচিও** () (বলিভিয়ান, উপযুক্ত ভাগ্য) হল বলিভিয়ার জাতীয় সঙ্গীত। *হিমনো ন্যাসিওলান দে বলিভিয়া* নামেও অতি পরিচিত। একে ১৮৫১ সালে জাতীয় সঙ্গীত হিসেবে গৃহীত হয়। হোসে ইঞাচিও দে সাহিনেস বলিভিয়ার স্বাধীনতা ঘোষণা এবং প্রথম বলিভিয়ার সংবিধান, উভয়ের একটি স্বাক্ষরকারী গান লিখেছিলেন। সঙ্গীতটি *লেওপোলদো বেনেদেত্তো ভিঞ্চেন্তি* একজন ইতালীয় রচনা করেছেন।

## গানের কথা
বলিভিয়ার জাতীয় সঙ্গীতের কথা নিম্নরূপ:

## বহিঃসংযোগ
* Bolivia: ''Himno Nacional de Bolivia'' - Audio of the national anthem of Bolivia, with information and lyrics

বিষয়শ্রেণী:জাতীয় সঙ্গীত
বিষয়শ্রেণী:স্পেনীয় ভাষার গান
মহাবিশ্বের ডিজিটাল মানচিত্রাবলী

**মহাবিশ্বের ডিজিটাল মানচিত্রাবলী** বা **ডিজিটাল মহাবিশ্ব** হচ্ছে একটি মুক্ত ওপেন সোর্স সফটওয়্যার গ্রহমণ্ডলীর নকশার প্রয়োগ, যা ইলিনয়েস ওপেন সোর্স লাইসেন্সের অধীনে ব্যবহারযোগ্য এবং যা উইন্ডোজ, ম্যাক ওএস (১০.৫ ও এর উপরে), লিনাক্স, অ্যামিগাওএস ৪, আইরিক্স - এ চলবে।

এটি একটি স্বতন্ত্র চতুর্মাত্রিক মহাবিশ্ব পরিদর্শনের প্রয়োগ যা তৈরি হয়েছে প্রোগ্রামযোগ্য পারটিভিউ ডাটা দর্শন দ্বারা এবং এর নকশা করেছেন এনসিএসএ'র স্টুয়ার্ট লেভি।

## তথ্যসূত্র

## বহিঃসংযোগ
* Official Website
* DU Forum
* DU mailing list
* Virtual Director project at the NCSA, the progenitor of Partiview
* Partiview
* Partiview user's guide
* Peter Teubern & Stuart Levy, Partiview reference manual
* Partiview mailing list
* University of Chicago Department of Astronomy & Astrophysics, "Partiview for Developers"
* Selden Ball, "Planets for Partiview"
* Partiview on GeoWalls
* University of Chicago Department of Astronomy & Astrophysics, "Downloads," other visualization plug-ins for Partiview
* Uniview
* Evans & Sutherland Digistar
* Sky-Skan DigitalSky
* "The Known Universe" video simulation, American Museum of Natural History, December 15, 2009, using the DUA database and visualized using UniView
* Brian Abbott, Carter Emmart, and Ryan Wyatt, "Virtual Universe," ''Natural History'', April 2004
* "3-D Tour Puts Stars within Reach," ''Wired Magazine'', June 3, 2003
* Slashdot discussion, July 25, 2002
* Digital universe atlas - 3D atlas of the universe - The known universe - Carter Emmart at ScienceStage

বিষয়শ্রেণী:লিনাক্স সফটওয়্যার
বিষয়শ্রেণী:উইন্ডোজ সফটওয়্যার
হোসে দে সান মার্তিন

**হোসে ফ্রান্সিসকো দে সান মার্তিন** (; ২৫শে ফেব্রুয়ারি, ১৭৭৮ - ১৭ই আগস্ট, ১৮৫০), যিনি **হোসে দে সান মার্তিন** (আ-ধ্ব-ব: [xoˈse ðe san marˈtin]; )  নামেই বেশি পরিচিত, একজন আর্জেন্টিনীয় জেনারেল এবং স্পেনীয় সাম্রাজ্য থেকে দক্ষিণ আমেরিকার দক্ষিণ অংশের সফল স্বাধীনতা সংগ্রামের একজন প্রথম সারির নেতা ছিলেন। তাঁকে *[[লিবের্তাদোরেস|এল লিবের্তাদোর দে আর্হেন্তিনা, চিলে ই পেরু]]* (El Libertador de Argentina, Chile y Peru, "আর্জেন্টিনা, চিলি ও পেরুর মুক্তিদাতা") উপাধি দেওয়া হয়েছে।

সান মার্তিন দক্ষিণ আমেরিকার ইয়াপেইউ শহরে (বর্তমান আর্জেন্টিনার কোররিয়েন্তস প্রদেশের অন্তর্ভুক্ত) জন্মগ্রহণ করেন এবং উচ্চশিক্ষার উদ্দেশ্যে ৭ বছর বয়সে তিনি স্বদেশ ছেড়ে স্পেনের মালাগাতে চলে যান। ১৮০৮ সালে ফ্রান্সের বিরুদ্ধে উপদ্বীপীয় যুদ্ধে অংশ নেওয়ার পর সান মার্তিন স্পেনের কাছ থেকে স্বাধীনতায় বিশ্বাসী সমর্থকদের সাথে যোগাযোগ করেন। ১৮১২ সালে তিনি সমুদ্র পথে বুয়েনোস আইরেসের উদ্দেশ্যে যাত্রা করেন এবং *ইউনাইটেড প্রোভিনেন্স অফ রিও দে লা প্লাতাতে* (বর্তমান আর্জেন্টিনা) সেনাবাহিনীতে কাজ করার আগ্রহ প্রকাশ করেন। *সান লোরেনসো যুদ্ধের* পর ও ১৮১৪ সালে উত্তরের সেনাবাহিনীর কমান্ডিং অফিসার থাকার সময় ইউনাইটেড প্রোভিনেন্সের উত্তর থেকে স্পেনীয়দের পরাস্ত করার জন্য পেরুর ভাইসরয়ালটি দিয়ে একটি বিকল্প পথ ব্যবহারের পরিকল্পনা করেন। এই লক্ষ্যে প্রথম তিনি *আন্দেস সেনাবাহিনী* নামে আর্জেন্টিনার *কাইয়ো প্রোভিনেন্সে* নতুন একটি সেনাবাহিনী প্রতিষ্ঠা করেন। এর সাহায্যে তিনি আন্দেস থেকে চিলি পর্যন্ত নেতৃত্ব দেওয়া শুরু করেন এবং এরই ধারাবাহিকতায় *চাকাবুকো যুদ্ধ* ও *মাইপু যুদ্ধে* (১৮১৮) জয়লাভ করেন। এর ফলস্বরূপ চিলি স্পেনীয় সাম্রাজ্যের শাসন থেকে মুক্তি লাভ করে। এরপর তিনি স্পেনীয়দের আরো কঠোরভাবে আক্রমণের উদ্দেশ্যে পেরুর লিমা নগরীর দিকে যাত্রা করেন।

১২ই জুলাই, ১৮২১ সালে লিমার আংশিক নিয়ন্ত্রণ নেওয়ার পর সান মার্তিনকে পেরুর নিয়ন্ত্রণকর্তা হিসেবে নিয়োগ দেওয়া হয় এবং ২৮ জুলাই সরকারিভাবে পেরুর স্বাধীনতা ঘোষণা করা হয়। ২২শে জুলাই ১৮২২ সালে ইকুয়েডরের আরেক বিপ্লবী সিমোন বোলিভারের সাথে একটি রুদ্ধদ্বার বৈঠক করা হয় এবং বোলিবার স্পেনীয় শ্বাসন থেকে পেরুকে পুরুপুরি মুক্ত করার দ্বায়িত্ব গ্রহণ করেন। সান মার্তিন অপ্রত্যাশিতভাবে দেশ ত্যাগ করেন ও তার সেনাবাহিনীর কমান্ডার থেকে পদত্যাগ করেন, নিজেকে রাজনীতি ও সেনাবাহিনী থেকে ব্যতীত রেখে তিনি ১৮২৪ সালে ফ্রান্সে স্থানান্তরিত হন। ২২শে জুলাই-এর বৈঠকটির পুরু বিষয়বস্তু নিয়ে পরবর্তী সময়ের ইতিহাসবিদদের মাঝে বিতর্ক রয়েছে।

দক্ষিণ আমেরিকার বিখ্যাত বিপ্লবী সিমোন বোলিভারের সাথে সান মার্তিনকেও আর্জেন্টিনা ও পেরুর জাতীয় বীর হিসেবে গণ্য করা হয়ে থাকে। *দ্য অর্ডার অফ দ্য লিবারেটর জেনারেল সান মার্তিন* নামে আর্জেন্টিান সরকারের সব্বোর্চ একটি পদক রয়েছে যা সান মার্তিনকে সম্মান প্রদর্শনের জন্য তার নামই নামকরণ করা হয়েছে।

## গ্রন্থপঞ্জি
* 
* 
* 
* 

## তথ্যসূত্র

## আরও পড়ুন

* 
* 
* 
* 
* 
* 
* 

বিষয়শ্রেণী:১৭৭৮-এ জন্ম
বিষয়শ্রেণী:১৮৫০-এ মৃত্যু
বিষয়শ্রেণী:পেরুর রাষ্ট্রপতি
বিষয়শ্রেণী:জাতির জনক
বিষয়শ্রেণী:আর্জেন্টিনার জাতীয় প্রতীক
বিষয়শ্রেণী:আর্জেন্টিনীয় বিপ্লবী
ছুতোর

thumb|200px|ভারতের একটি গ্রামের ছুতোর বা কাঠমিস্ত্রিরা কাজ করছে।
**ছুতোর** বা ছুতার বঙ্গ অঞ্চলের একটি পেশাজীবি শ্রেনীর নাম। ছুতোররা কাঠ মিস্ত্রি নামেও পরিচিত, অর্থাৎ এরা কাঠের কাজ করে। ছুতোর বা কাঠ মিস্ত্রি শব্দের ইংরেজি Carpenter। সংস্কৃত সূত্রধর শব্দ থেকে ছুতোর শব্দটির উত্তপত্তি। বর্ণাশ্রয়ী হিন্দু সমাজ ব্যবস্থায় যে জনগোষ্ঠী কাঠের কাজ করে জীবিকা নিবার্হ করতো তাদের সূত্রধর বা ছুতোর বলা হতো। একটি হিন্দু জাতি বিশেষের পদবি হিসেবেও সূত্রধর শব্দটি ব্যবহার করা হয়।

## তথ্যসূত্র


বিষয়শ্রেণী:ছুতোরের কাজ
বিষয়শ্রেণী:কাঠের কাজ
লেনডেন পিন্ডলিং

**[[দ্য রাইট অনারেবল]] স্যার লেনডেন পিন্ডলিং**, কেসিএমজি, ওএম, পিসি, জেপি, (২২শে মার্চ ১৯৩০ - ২৬শে আগস্ট ২০০০) হলেন বাহামা দ্বীপপুঞ্জের জাতির জনক। তিনি ১০শে জানুয়ারি ১৯৬৭ সালে সংখ্যাগরিষ্ঠ দলের ও ১০শে জুলাই ১৯৭৩ সালে স্বাধীনতার নেতৃত্ত্ব দিয়েছিলেন। তিনি ১৯৬৫ সাল থেকে ১৯৯৭ সাল পর্যন্ত প্রোগ্রেসিভ লিবারেল পার্টির প্রধান ও ১৯৬৯ থেকে ১৯৯২ পর্যন্ত বাহামার প্রধানমন্ত্রী ছিলেন কিন্তু স্ক্যান্ডালে জড়িয়ে তিনি রাজনীতি থেকে পদত্যাগ করেন। ১৯৮০-র দশকে পিন্ডলিং ও তার দল দুর্নীতি ও মাদক চোরাচালান কেলেংকারিতে জড়িয়ে পড়েন। অর্থনীতির দুরবস্থা কাটিয়ে উঠতে পিন্ডলিং দেশটিকে বৈদেশিক ঋণের বোঝায় জর্জরিত করে দেন। এর ফলে ১৯৯২ সালের সাধারণ নির্বাচনে তিনি রক্ষণশীল ফ্রি ন্যাশনাল মুভমেন্টের হুবার্ট ইনগ্রাহামের কাছে পরাজিত হন।

লেনডেন ইমপেরিয়াল প্রাইভে কাউন্সিলের একজন সদস্য ছিলেন ও রাণী দ্বিতীয় এলিজাবেথ কর্তৃক নাইট হিসেবে ভূষিত হন।

## জন্ম ও শিক্ষা
পিন্ডলিং ২২শে মার্চ ১৯৩০ সালে নাসাউ-এর ম্যাসন এডিসনে তার দাদার বাড়িতে জন্মগ্রহণ করেন। তার পিতার নাম আর্নোল্ড পিন্ডলিং ও মতা ভাইওলা পিন্ডলিং। পিন্ডলিং-এর পিতা জ্যামাইকার অধীবাসি ছিলেন যিনি প্রথমদিকে রাজকীয় বাহমা পুলিশ ফোর্সে কন্সটেবল হিসেবে যোগদান করতে বাহামা দ্বীপপুঞ্জে চলে আসেন। লেনডেন নাসাউ-এর ইস্ট স্ট্রিটে বেড়ে উঠেন ও ১৯৪৩-১৯৪৬ পর্যন্ত এলিট সরকারি উচ্চ বিদ্যালয়ে লেখাপড়া করেন। ১৬ বছর বয়সে স্নাতক সম্পন্ন করে তিনি পোস্ট অফিস সেভিং ব্যাংকে করণিকের কাজ নেন। পরবর্তীতে তিনি আইন বিষয়ে অধ্যয়নের জন্য লন্ডন পাড়ি জমান। ১৯৫২ সালে তিনি লন্ডন বিশ্ববিদ্যালয়ের কিং’স কলেজ থেকে ব্যাচেলর অফ ল (এলএলবি) ডিগ্রি অর্জন করেন। ১৯৫৩ সালের ফেব্রুয়ারিতে মিডল টেম্পলে ইংরেজ বারে ওকালতি ও জুন ১৯৫৩ সালে বাহামা বারে ওকালতি করেন।

## তথ্যসূত্র

## বহিঃসংযোগ
* Progressive Liberal Party web page 
* ''Obituary'', The Guardian Newspaper (London)
* New York Times: Lynden Pindling, 70, Who Led the Bahamas to Independence
* York Times: Sir Lynden Pindling, 70, Prime Minister Who Led Bahamas to Independence

বিষয়শ্রেণী:১৯৩০-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:বাহামার প্রধানমন্ত্রী
বিষয়শ্রেণী:জাতির জনক
বিষয়শ্রেণী:বাহামার অর্থমন্ত্রী
বিষয়শ্রেণী:কিংস কলেজ লন্ডনের প্রাক্তন শিক্ষার্থী
জর্জ ক্যাডল প্রাইজ

**[[দ্য রাইট অনারেবল]] জর্জ ক্যাডল প্রাইজ**, পি.সি. (জানুয়ারি ১৫, ১৯১৯ - সেপ্টেম্বর ১৯, ২০১১), ছিলেন বেলিজের প্রথম প্রধানমন্ত্রী ও তাকে দেশের স্বাধীনতার প্রধান স্থপতি হিসেবে সম্মান করা হয়। বর্তমানে বেলিজের অধিকাংশ জনগণ তাকে জাতির জনক হিসেবে স্বীকৃতি দিয়েছে।

প্রাইজ বেলিজ শহরে জন্মগ্রহণ করেন, যখন এটি ব্রিটিশ হন্ডোরাসের অধীন ছিল। তার পিতার নাম উইলিয়াম প্রাইজ ও মাতার নাম আইরিন প্রাইজ। তিনি ১৯৪৭ সালে বেলিজ সিটি কাউন্সিলে নির্বাচনের মাধ্যমে রাজনীতিতে প্রবেশ করেন। ব্রিটিশ হন্ডুরান ডলার মূল্যহ্রাস ঘটলে তিনি ও কিছু সাধারণ নাগরিক মিলে পিপল’স কমিটি গঠন করেন। এটি ছিল শান্তিপূর্ণ ও গঠনমূলক বেলিজিয়ান আন্দোলন। ২৯শে সেপ্টেম্বর, ১৯৫০ সালে তিনি পিপল’স ইউনাইটেড পার্টি গঠন করেন। চার দশক তিনি দলটির নেতৃত্ত দিয়ে ব্রিটিশ উপনিবেশ থেকে রাজনৈতিক ও অর্থনৈতিক স্বাধীনতা অর্জন করেন।

## সম্মান
দেশের স্বাধীনতায় অনবদ্য ভূমিকা রাখার জন্য সেপ্টেম্বর ২০০০ সালে বেলিজের প্রথম ব্যক্তি হিসেবে প্রাইজকে বেলিজের সব্বোর্চ সম্মান *দ্য অর্ডার অফ ন্যাশনাল হিরো* প্রদান করা হয়। তিনি অন্যান্য ক্যারিবীয় অঞ্চলের ও সেন্ট্রাল আমিরিকার দেশ থেকে একই ধরনের সম্মান অর্জন করেন। ১৯৮২ সালে তিনি *ইমপেরিয়াল প্রাইভে কাউন্সিলের* সদস্য মনোনীত হন।

## মৃত্যু
প্রাইজ ৯২ বছর বয়সে ১৯শে সেপ্টেম্বর, ২০১১ সালে মৃত্যুবরণ করেন। মৃত্যুর প্রায় ৩০ বছর পূর্বে তিনি বেলিজের জনগণকে স্বাধীনতার জন্য একত্রিত করেছিলেন। তার মৃত্যুতে আরো একবার বেলিজের জনগণ একত্রিত হয়েছিল তাদের জাতির জনককে বিদায় দিতে। ২৬শে সেপ্টেম্বর, ২০১১ সালে রাষ্ট্রীয় একটি শেষকৃত্য অনুষ্ঠিত হয় এবং বেলিজ সিটির লর্ড’স রিজ সমাধিতে তাকে সমাহিত করা হয়।

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:বেলিজের প্রধানমন্ত্রী
বিষয়শ্রেণী:জাতির জনক
চিলির জাতীয় সংগীত

**চিলির জাতীয় সঙ্গীত** () হচ্ছে চিলির জাতীয় সঙ্গীত। এটি কানসিওন ন্যাসিওলান (জাতীয় সঙ্গীত) নামেও পরিচিত। জাতীয় সঙ্গীতের দুটি গান এবং দুটি সুরের তিনটি ভিন্ন সংস্করণ রয়েছে। বর্তমান সংস্করণটি রামোন কারণিচার রচনা করেছেন এবং কথা লিখেছেন এউসেবিও লিল্লো, এবং এতে গায়কদলের ছয়টি অংশ রয়েছে।

## প্রথম জাতীয় সঙ্গীত
বেরনারডো ও'হিজ্জিনস এর নেতৃত্বাধীন ১৮১৮ সালে স্পেনের বিরুদ্ধে রক্তক্ষয়ী যুদ্ধের মাধ্যমে স্বাধীনতা অর্জন করার পরে নতুন সরকারের কমিশনে একটি জাতীয় সঙ্গীত গ্রহণ করা হয়। এর কথা লিখেছিলেন আর্জেন্টিনার কবি ও মুক্তিযোদ্ধা বেরনারডো দে ভেরা ইয় পিন্টাদো যা যুদ্ধের সময় গ্রহণ করা হয়েছিল। এটি ১৮২৮ সাল পর্যন্ত চিলির জাতীয় সঙ্গীত হিসেবে ব্যবহারিত করা হয়।

## দ্বিতীয় জাতীয় সঙ্গীত
১৮২৮ সাল চিলির জাতীয় সঙ্গীত প্রতিস্থাপিত করা হয়। একে *রামোন কারণিচার* রচনা করেছেন কারণ তিনি তার উদার ধারণা ইংল্যান্ডে নির্বাসিত হয়। এটি ১৮১৯ সালে লেখা হয়েছিল। গান থেকে স্প্যানিশ বিরোধী অনুভূতিতে মুছে ফেলার জন্য প্রতিস্থাপন প্রয়োজন ছিল। ১৮৪৭ সালে, তরুণ কবি "এউসেবিও লিল্লো", "কারণিচার" এর সুরের জন্য একটি নতুন গান লিখেন, তবে তিনি মূল সঙ্গীত থেকে গায়কদলকে দূরে রাখেন।

## গানের কথা
নিচে সংস্করণটি প্রায়ই বাজানো হয়ে থাকে। এটা পূর্ণ পাচঁ নম্বর সংস্করণ এবং গায়কদলের অনুরূপ:

### সম্পূর্ণ জাতীয় সঙ্গীত

## তথ্যসূত্র

## বহিঃসংযোগ
* Chile - Canción Patriótica Nro. 2 (ca 1810) 
* Chile: ''Himno Nacional de Chile'' - Audio of the national anthem of Chile, with information and lyrics 
* Decree 260 national anthem
* Sobre los verdaderos simbolos patrios de Chile simbolospatrios.cl 
* Chile National Anthem, full lyric, MP3 format, vocal and instrumental 

বিষয়শ্রেণী:জাতীয় সঙ্গীত
বিষয়শ্রেণী:চিলির জাতীয় প্রতীক
বিষয়শ্রেণী:স্পেনীয় ভাষার গান
পাওয়ারউল্‌ফ

**পাওয়ারউল্‌ফ** ২০০৩ সালে ডেভিড ভগ ওরফে চার্লস গ্রেউলফ ও বেঞ্জামিন বাস ওরফে ম্যাথিউ গ্রেউলফ ভ্রাতৃদ্বয় দ্বারা প্রতিষ্ঠিত জার্মান পাওয়ার মেটাল ব্যান্ড। পাওয়ারউলফ প্রথম থেকে এখন পর্যন্ত তারা কনসার্ট ও মিউজিক ভিডিওতে নিজেদের ভয়ানক রূপ নেয়ার জন্য প্রসাধনী ব্যবহার করে এবং তাদের গানের কথায় নেকড়ে মানব ও ভ্যাম্পায়ারদের অন্ধকারাচ্ছন্ন কল্পকাহিনি তুলে ধরে।

## ইতিহাস
দুই ভাই অনেক বছর ধরে একসঙ্গে গিটার বাজানোর পর সিদ্ধান্ত নিয়েছিলেন গানের দল গঠন করার আর এভাবেই পাওয়ারউল্‌ফের জন্ম। তারা তাদের সঙ্গে ড্রামার হিসেবে যুক্ত করেন ফ্রেঞ্চ নাগরিক স্টেফেইন ফ্যুনেব্রে ও কি-বোর্ডিস্ট হিসেবে আরেক জার্মান ফাল্ক মারিয়া ম্লেগেলকে। তখন তারা তাদের পছন্দমতো কাউকে গানের ভোকাল হিসেবে পাচ্ছিলেন না। এর কিছুদিন পর দুই ভাই যখন ছুটি কাটাতে রোমানিয়া যান সেখানে তাদের সঙ্গে পরিচয় হয় কার্সটেন বিল-এর। যিনি অ্যাটিলা ডর্ন নামে মঞ্চে প্রসিদ্ধ॥ ডর্ন একজন  সংগীতশিল্পী, যিনি কিনা মিউজিক একাডেমি অব বুখারেস্ট থেকে ক্ল্যাসিক্যাল অপেরার ওপর শিক্ষা গ্রহণ করেছেন, ব্যান্ড দলের হোমটাউনে গেলেন এবং পাওয়ারউল্‌ফের ফ্রন্টম্যান হিসেবে যোগ দিলেন। ডর্নের রোমানিয়ান নেকড়েমানবের কল্পকাহিনির ওপর ভালবাসা ছিল বিধায় তারা তাদের প্রথম অ্যালবাম করলেন যার নাম রিটার্ন টু ব্লাডরেড। ২০০৭ সালে তাদের দ্বিতীয় অ্যালবাম করলেন যার নাম লুপুস ডেই যার প্রধান চরিত্র এক নেকড়েমানব, যে কিনা রক্তপিপাসা ত্যাগ করে আলোর পথ খোঁজে।

ব্যান্ড টি ২০১২ সালে ব্রাজিলে জনপ্রিয়তা লাভ করে ফেসবুকে বিজ্ঞাপন দিয়ে।

পাওয়ারউল্‌ফের প্রকাশিত অ্যালবাম প্রিচারস অব দ্য নাইট মুক্তি পায় ২০১৩ সালের ১৮ জুলাই।

## সদস্যরা
* অ্যাটিলা ডর্ন—ভোকালস 
* ফাল্ক মারিয়া—কি-বোর্ডস 
* রোয়েল ভ্যান হেল্ডেন—ড্রামস 
* ম্যাথিউ গ্রেউলফ—গিটারস
* চার্লস গ্রেউলফ—বেজ, গিটারস

## অ্যালবাম
* রিটার্ন টু ব্লাডরেড (২০০৫)
* লুপুস ডেই (২০০৭)
* বাইবেল অব দ্য বিস্ট (২০০৯)
* ব্লাড অব দ্য সেইন্টস (২০১১)
* উলফনাইটে ২০১২-ট্যুর ইপি (২০১২)
* এলাইভ ইন দ্য নাইট-লাইভ অ্যালবাম (২০১২)
* প্রিচারস অব দ্য নাইট (২০১৩)

## তথ্যসূত্র

## বহিঃসংযোগ
* Official Powerwolf Homepage

বিষয়শ্রেণী:নাপাম রেকর্ড শিল্পী
বিষয়শ্রেণী:জার্মান পাওয়ার মেটাল বাদ্যযন্ত্র গ্রুপ
বিষয়শ্রেণী:পাওয়ার মেটাল ব্যান্ড
বিষয়শ্রেণী:জার্মান সঙ্গীত দল
বিষয়শ্রেণী:কাল্পনিক মঞ্চ অভিব্যক্তিতে সঙ্গীত দল
বিষয়শ্রেণী:২০০৪-এ জার্মানিতে প্রতিষ্ঠিত
কালি

[thumb|[জার্মানি|জার্মানিতে কালির বোতল।]]
**কালি** তরল বা পেস্ট জাতীয় যেটি ইমেজ, টেক্সট, বা নকশা রং করতে ব্যবহার করা হয়। কালি কলম, ব্রাশ, বা পালক দিয়ে ছবি আঁকার বা লেখার জন্য ব্যবহার করা হয়।
প্রাচীনকালে কাদার ওপর দাগ কেটে কিংবা শক্ত কোনো কিছুর ওপর আঁচড় দিয়ে লেখার কাজটা সারা হতো। কিন্তু বর্তমানে কালির ব্যবহার সব কিছু সহজ করে দিয়েছে।

## শ্রেণী
কালি সূত্রে আলাদা হয়, কিন্তু সাধারণত চারটি উপাদান জড়িত:
* কালারেন্স 
* মাধ্যম 
* রঞ্জকদ্রব্য 
* ক্যারিয়ার পদার্থ

কালি সাধারণত চার শ্রেণীর অন্তর্গত:
* জলীয়
* তরল
* প্রতিলিপি করে লেপন 
* গুঁড়া

## কালারেন্স
রঙ দ্রুত হয়, কিন্তু আরো ব্যয়বহুল, রঙের কম সঙ্গতিপূর্ণ, এবং ডাইসের চেয়ে পরিসীমা কম। 

## ইতিহাস
[thumb|Magnified line drawn by a [fountain pen.]]
প্রথম ঝরনা কলম তৈরি হয় যা জলাধার কলম, মাদ আল মুইজ, মিশরের খলিফার সময় ৯৫৩ খ্রিষ্টাব্দে যা হাত বা জামাকাপড় নষ্ট করবে না। 

## আরও পড়ুন
* রং
* সুলেখা কালি

## তথ্যসূত্র

## বহিঃসংযোগ
* Forty Centuries of Ink (David N. Carvalho); A detailed online textbook
* Roman ink article by Alexander Allen In Smith's Dictionary Greek and Roman Antiquities (1875), in LacusCurtius
* Ancient and Modern Ink Recipes (David N. Carvalho)
* Gorgeous Portrayal Of How Ink Is Made - video at *The Huffington Post*
* "A Light Note on the Science of Writing and Inks" is a manuscript, in Arabic, from 1852. It discusses the process of making inks.

বিষয়শ্রেণী:মুদ্রণ উপকরণ
বিষয়শ্রেণী:কালি
তৃতীয় বেনিগনো অ্যাকুইনো

**তৃতীয় বেনিগনো সায়মন "নয়নয়" কজুয়াঙ্কো অ্যাকুইনো** (; ; জন্ম: ৮ ফেব্রুয়ারি, ১৯৬০) ম্যানিলায় জন্মগ্রহণকারী ফিলিপাইনের বিশিষ্ট রাজনৈতিক ব্যক্তিত্ব, সাবেক কংগ্রেস সদস্য ও সিনেটর। তিনি নয়নয় অ্যাকুইনো কিংবা পিনয় নামেও পরিচিত। ফিলিপাইনের বর্তমান রাষ্ট্রপতি হিসেবে তিনি জুন, ২০১০ সাল থেকে দেশ পরিচালনা করছেন। সাবেক সিনেটর বেনিগনো "নিনয়" অ্যাকুইনো, জুনিয়র এবং সাবেক রাষ্ট্রপতি কোরাজন "কোরি" অ্যাকুইনো’র একমাত্র পুত্র।

## প্রারম্ভিক জীবন
ম্যানিলায় জন্মগ্রহণকারী অ্যাকুইনো ১৯৮১ সালে আতেনিও ডি ম্যানিলা ইউনিভার্সিটি থেকে অর্থনীতি বিষয়ে স্নাতক পাশ করেন। এরপর স্বল্পসময়ের মধ্যে মার্কিন যুক্তরাষ্ট্রে স্বেচ্ছা নির্বাসনে পরিবারের সাথে যোগ দেন। ১৯৮৩ সালে পিতা নিহত হবার পর ফিলিপাইনে প্রত্যাবর্তন করেন। ব্যক্তিগত খাতে বেশ কয়েকটি প্রতিষ্ঠানে কাজ করেন অ্যাকুইনো।

অ্যাকুইনো পরিবারের চতুর্থ-প্রজন্মের রাজনীতিবিদ তৃতীয় বেনিগনো অ্যাকুইনো। তার প্রপিতামহ সারভিল্যানো অ্যাকুইনো মালোলুজ কংগ্রেসের প্রতিনিধি ছিলেন। দাদা বেনিগনো অ্যাকুইনো, সিনিয়র ১৯৪৩-১৯৪৪ সাল মেয়াদে ফিলিপাইনের প্রতিনিধি পরিষদের স্পিকার ছিলেন। তার মা কোরাজন অ্যাকুইনো রাষ্ট্রপতি ছিলেন। বাবা বেনিগনো অ্যাকুইনো, জুনিয়র ছিলেন সিনেটর।

## রাজনৈতিক জীবন
অ্যাকুইনো ফিলিপাইনের লিবারেল পার্টির সক্রিয় সদস্য। লিবারেল পার্টির অনেকগুলো পদে নিযুক্ত ছিলেন অ্যাকুইনো। তন্মধ্যে দলের মহাসচিব ও লুজনে উপ-সভাপতি অন্যতম। লিবারেল পার্টির সভাপতির দায়িত্ব পালন করছেন তিনি। ১৯৯৮ সালে টারল্যাক প্রদেশের ২য় জেলায় নির্বাচনে প্রতিদ্বন্দ্বিতা করে প্রতিনিধি পরিষদের সদস্য নির্বাচিত হন। ২০০১ ও ২০০৪ সালের নির্বাচনেও তিনি পুনরায় বিজয়ী হন। মেয়াদের সীমাবদ্ধতাজনিত কারণে ২০০৭ সালের নির্বাচনে অংশগ্রহণ করতে পারেননি তিনি। ফলে ঐ বছরের ১৪শ কংগ্রেসের সিনেটর নির্বাচনে প্রতিদ্বন্দ্বিতা করেন ও নির্বাচিত হন।

আনুষ্ঠানিকভাবে ফিলিপিনো রাষ্ট্রপতিগণ মালাকানাং প্রাসাদে অবস্থান করলেও অ্যাকুইনো প্রাসাদের সন্নিকটে বাহে প্যাঙ্গারাপ বা স্বপ্নীল বাড়ীতে বসবাস করছেন।

## স্বীকৃতি
২০১৩ সালে টাইম সাময়িকী কর্তৃপক্ষ তৃতীয় বেনিগনো অ্যাকুইনোকে বিশ্বের ১০০ প্রভাববিস্তারকারী ব্যক্তির একজন হিসেবে মনোনীত করে।

## তথ্যসূত্র

## আরও দেখুন
* ফিলিপাইন
* কোরাজন অ্যাকুইনো
* বর্তমান রাষ্ট্রপ্রধান ও সরকারপ্রধানদের তালিকা

## বহিঃসংযোগ

* 
* Official profile in the website of the Senate of the Philippines

|-

|-

|-

বিষয়শ্রেণী:ফিলিপাইনের রাষ্ট্রপতি
বিষয়শ্রেণী:১৯৬০-এ জন্ম
বিষয়শ্রেণী:ফিলিপিনো রাজনীতিবিদ
বিষয়শ্রেণী:অ্যাকুইনো পরিবার
বিষয়শ্রেণী:চীনা বংশোদ্ভূত ফিলিপিনো ব্যক্তি
বিষয়শ্রেণী:ফিলিপিনো রোমান ক্যাথলিক
বিষয়শ্রেণী:জাতীয় নেতাদের সন্তান
বিষয়শ্রেণী:২০২১-এ মৃত্যু
বিষয়শ্রেণী:অ্যাতেনিও দে ম্যানিলা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বহুমূত্ররোগে মৃত্যু
বিষয়শ্রেণী:লিবারেল পার্টির (ফিলিপাইন) রাজনীতিবিদ
বিষয়শ্রেণী:ফিলিপাইনের রাষ্ট্রপতির সন্তান